《和王南溟见寄原韵》
宋代·张铸

不是终南路，何妨一闭关。坐看云出没，卧听水潺湲。

花落鱼吞去，烟飞鸟带还。潇潇风雨夜，随处长苔斑。

作者简介：（892—963）河南洛阳人，字司化。性清介，不事生产。五代后梁末帝贞明三年进士。仕后唐为金部郎中，上言纵民垦莳荒田，从之，迁考功郎中。后周时累官秘书监，判光禄寺。宋初加检校刑部尚书。美姿仪，善笔札。及卒，身无兼衣，家鬻其服马园圃以葬。